Min tyd vir Kings se breierspos | Netwerk24
Deur Michael Green 20 Junie 2019 18:00
Die Southern Kings se nuwe afrigter sal nou saam met Robbi Kempson, die Kings se hoëprestasiebestuurder, moet werk.Foto: Gallo Images
Die sluitingsdatum vir aansoeke is volgens ’n advertensie wat Donderdag op die Kings se amptelike webblad verskyn het reeds Maandag.
In die advertensie word gesê aansoekers moet minstens ’n Wêreldrugby-vlak 3-sertifikaat hê. Aansoekers moes ook al op senior nasionale vlak of op ander internasionale vlakke, soos Pro14- of Superrugby, afgerig het.
Die suksesvolle aansoeker sal ’n positiewe houding moet hê en hy sal die transformasieproses moet verstaan en kan toepas, sê die advertensie. Hy sal oor goeie kommunikasievaardighede moet beskik en sal nou saam met Robbi Kempson, die Kings se hoëprestasiebestuurder, werk.
Die suksesvolle aansoeker sal met die franchise oor sy salaris kan onderhandel.
Aansoekers kan hul CV’s na ZingiH@sarugby.co.za stuur. As hulle binne sewe dae ná die sluitingsdatum nog nie terugvoering gekry het nie, was hul aansoeke onsuksesvol.
Die Kings sal net met die persone op die kortlys skakel.
Die feit dat die sluitingsdatum so gou is, laat ’n mens egter wonder of die Kings nie reeds ’n kandidaat geoormerk het nie.
Meer oor: Robbi Kempson | Deon Davids | Port Elizabeth | Oos-Kaap | Southern Kings | Afrigter | Rugby | Pro14